เกรซ มหาดำรงค์กุล

เกรซ มหาดำรงค์กุล (เกิด 1 ตุลาคม พ.ศ. 2512) เป็นนักแสดงและพิธีกรชาวไทย มีผลงานการแสดงที่สร้างชื่อจากบทพระสุพรรณกัลยา จากภาพยนตร์ชุด ตำนานสมเด็จพระนเรศวรมหาราช

 ประวัติ 
เกรซเป็นบุตรคนที่สองจากทั้งหมดสามคนของชัยโรจน์ มหาดำรงค์กุล (ก่าวโดเจ่ง) กับอรวรรณ มหาดำรงค์กุล หรือ กลอเรีย ครอบครัวฝ่ายบิดาเป็นชาวไทยเชื้อสายจีนไหหลำแซ่ก่าว ส่วนมารดาเป็นนักแสดงชาวไต้หวันที่มีผลงานในวงการบันเทิงฮ่องกง เธอมีพี่สาวและน้องชายอย่างละหนึ่งคน และได้รับการเลี้ยงดูอย่างชาวจีน ครอบครัวของเธอศรัทธาในพระธรรมของศาสนาพุทธ แต่ส่วนตัวเธอระบุตัวตนว่านับถือศาสนาคริสต์ แต่ก็ปฏิบัติศาสนกิจในศาสนาพุทธด้วย นอกจากนี้เธอยังสามารถพูดได้ถึง 5 ภาษา ได้แก่ ภาษาไทย, กวางตุ้ง, จีนกลาง, อังกฤษ และญี่ปุ่น

เกรซเข้าศึกษาระดับมัธยมศึกษาที่โรงเรียนเซนต์โยเซฟคอนเวนต์ แล้วย้ายไปศึกษาต่อระดับไฮสกูลจากรัฐอินดีแอนา สหรัฐ ปริญญาตรีสาขาโฆษณากราฟิก มหาวิทยาลัยเปปเปอร์ไดน์, ปริญญาโทบริหารธุรกิจจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และสาขาการสื่อสารการตลาดแบบบูรณาการ มหาวิทยาลัยแคลิฟอร์เนีย เบิร์กลีย์

นอกจากผลงานในวงการบันเทิงเธอมักทำกิจกรรมช่วยเหลือสังคมต่าง ๆ หลายครั้งจนเป็นที่กล่าวถึง เป็นต้นว่า การช่วยเหลือด้วยการบริจาคสิ่งของในเหตุการณ์อุทกภัยในประเทศไทย พ.ศ. 2554 และแผ่นดินไหวในประเทศเนปาล พ.ศ. 2558 อันทำให้เธอได้รับรางวัลสาวเปรียวในด้านส่งเสริมสังคม และรางวัลศิลปินไทยหัวใจโพธิสัตว์ 

เกรซสมรสกับนาวาอากาศเอก จงเจต วัชรานันท์ซึ่งปัจจุบันดำรงตำแหน่ง ผู้อำนวยการกองพัฒนาระบบการบริหารทรัพยากรบุคคล กรมกำลังพลทหาร กองบัญชาการกองทัพไทย รองโฆษกกองบัญชาการกองทัพไทย เมื่อวันที่ 26 มกราคม พ.ศ. 2555 หลังคบหากัน 8 ปีเมื่อคราวถ่ายภาพยนตร์ ตำนานสมเด็จพระนเรศวรมหาราช การสมรสนี้ได้รับเกียรติจากหม่อมเจ้าชาตรีเฉลิม ยุคล และหม่อมกมลา ยุคล ณ อยุธยาเป็นประธานในพิธี ทั้งสองมีบุตรสาวหนึ่งคนชื่อ จาติม วัชรานันท์ ที่เกิดจากการอุ้มบุญเพราะทั้งสองมีบุตรยาก หลังทำกิฟต์มาแล้ว 12 ครั้งแต่ไม่ประสบความสำเร็จ ต่อมาเธอคลอดบุตรชายชื่อ จินต วัชรานันท์ เมื่อวันที่ 26 มีนาคม 2561

 ผลงาน 
 ภาพยนตร์ 

| rowspan = "2" | 2550
| ตำนานสมเด็จพระนเรศวรมหาราช ภาค ๑ องค์ประกันหงสา
| rowspan = "4" | พระสุพรรณกัลยา
|-
| ตำนานสมเด็จพระนเรศวรมหาราช ภาค ๒ ประกาศอิสรภาพ
|-
| rowspan = "2" | 2554
| ตำนานสมเด็จพระนเรศวรมหาราช ภาค ๓ ยุทธนาวี
|-
| ตำนานสมเด็จพระนเรศวรมหาราช ภาค ๔ ศึกนันทบุเรง
|-
| 2556
| ยังบาว
| จินต์ โอภากุล
|-
| 2557
| ตำนานสมเด็จพระนเรศวรมหาราช ภาค ๕ ยุทธหัตถี
|  rowspan = "2" | พระสุพรรณกัลยา
|-
| 2558
| ตำนานสมเด็จพระนเรศวรมหาราช ภาค ๖ อวสานหงสา
|-
| 2559
| Take me Home สุขสันต์วันกลับบ้าน
| แม่ของแทน
|-
| 2564
| บุษบา (The Secret Weapon)
| ริเวอร์
|}

 ละครโทรทัศน์ 

| 2559
| O-Negative รักออกแบบไม่ได้
| ปัท (แม่ของฝุ่น)
|-
| 2564
| 55:15 Never Too Late
| ปริม
|-
|}

มิวสิกวีดีโอ

| 2545
| "สิทธิ์ของเธอ"
| อัสนี-วสันต์
|-
|}

พิธีกร
 ที่นี่...ประเทศไทย 
 สยามทูเดย์
 บ้านเลขที่ 5 @ไทยแลนด์
 เงินทองของง่าย
 รายการสั้น 1 นาที "นานาไอเดีย"
 รายการสั้น 1 นาที "Tea Forteen"
 รายการสั้น 1 นาที "หมู่บ้านวังทองกรุ๊ป"
 Showroom my living
 GMM News ข่าวของคนรุ่นใหม่
 Home Makeover ปรับบ้าน...เปลี่ยนชีวิต

รางวัล
 รางวัลส่งเสริมสังคม สาขาสาวเปรียว
 Most Eligible Bachelor จาก Tattlier Magazing
 Cosmo Fun Fearless Female 2007 จาก Cosmopolitan Magazine
 OK! Awards 2015 สาขา Most Stylish Woman

 อ้างอิง 

 แหล่งข้อมูลอื่น 



หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายไหหลำ
หมวดหมู่:ชาวไทยเชื้อสายไต้หวัน
หมวดหมู่:พิธีกรชาวไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
หมวดหมู่:นักแสดงหญิงชาวไทยเชื้อสายจีน
หมวดหมู่:คริสต์ศาสนิกชนชาวไทย